Krma
Krma je stražnji dio broda, brodice ili čamca nasuprot pramcu. To je onaj dio broda gdje se nalazi kormilo (kormila) i propeleri, ispravnom formom krme postižu se dobre propulzijske i plovne karakteristike broda, pa se zavisno o tipu izvode i različite forme krme. Ukoliko krma nije dobro dizajnirana, ona se neće dizati kako brod klizi kroz vodu, pa se brod može i prevrnuti.

Karakteristike 
Eliptične krme imali su jedrenjaci, naročito kliperi i neki stariji tipovi parobroda. Krme slične pramcu imaju manje priobalne brodice trabakuli, bracere, leuti i gajete. Trgovački brodovi građeni polovicom 19. vijeka imali su krstašku krmu preuzetu od tadašnjih ratnih brodova.

Današnji brodovi često imaju zrcalnu ili odrezanu krmu, koja završava ravnom plohom (krmenim zrcalom), takav tip krme izvodi se i na gliserima, čamcima na vesla i jedrilicama, te na brzim ratnim brodovima. Jahte na jedra imaju izbačenu usku krmu s malim zrcalom, ili kako je danas češće, široku krmu s ravnim ili zaobljenim zrcalom, obično nagnutim prema unutrašnjosti kako bi se olakšao ulaz iz mora i produljila vodna linija. Specijalne forme krme imaju brodovi za transport tereta na kotačima odnosno Ro-Ro brodovi, ribarice i drugi specijalni brodovi.

Povezano 
 Pramac
 Trup broda

Reference

Vanjske veze 

 Krma

Konstrukcija broda